Motî:zivercôfs - Wikipedia

# Motî:zivercôfs

### Èn årtike di Wikipedia.

zivercôfs I. [o.n.t.pl.] 1. (v.m.c.) payis metous fén lon, so l' evierdaegn et k' i n' î fwait nén bon aler. Cour ås zivercôfs et s' ni rvén måy pus ! Va s' ti fé pinde ås zivercôfs ! Vass djudla les mers; vass minme ås zivercôfs u å diale dji n' ti sai wice ! Et c' est co pire si vos passez li djournêye a-z eternaivyî pattavå l' daegn, a-z evoyî des emiles e walon ås soçons ki sont-st ås zivercôfs (L. Mahin). Les Walons, come tos les peupes, sont des voyaedjeus. Et s' ont i yeu, a des moumints d' leu-z istwere, pômagne et soelance, a té pont k' alît cweri, ås zivercôfs, après ene meyeute vicåreye (L. Mahin). F. antipodes. >> evoyî ene sakî ås zivercôfs: l' evoyî å diale, e l' infier. F. diable, enfer. 2. (istwere) les Zivercôfs: Indes neyerlandesses (Indonezeye). C' est do cafè d' ås Zivercôfs. II. zivercôf [o.n.] (istwere, trevéns olandès) egadjeu po-z aler å sôdård, u come matlot ås Indes neyerlandesses. F. enrôleur. Etimolodjeye: Calcaedje riwalonijhî do neyerlindès "ziel verkopen", avou assaetchance di l' almand "verkaufen" (vinde si åme), 1820. Coinrece Payis d' Lidje.

Prin del pådje «http://wa.wikipedia.org../../../z/i/v/Mot%C3%AE%7Eziverc%C3%B4fs.html»

##### Views

- Årtike
- Copene
- Modêye d' asteure

##### Cweri